ગુજરાત વિધાનસભા ચૂંટણીને આડે હવે ગણતરીના દિવસો બાકી છે, રાજ્યમાં ચુસ્ત સુરક્ષા બંદોબસ્ત છે. એવામાં અમદાવાદ શહેરના રેલવે સ્ટેશનને ઉડાડી દેવાની ધમકીના પગલે તંત્ર દોડતું થઇ ગયું હતું. પ્રાપ્ત માહિતી અનુસાર, ગુરૂવારે અમદાવાદ શહેરના પોલીસ કંટ્રોલ રૂમ પર કોઇ અજાણ્યા શખ્સે ફોન કરીને આ ધમકી આપી હતી. તેણે પ્લેટફોર્મ નં-1 પર બોમ્બ છે અને તે ફૂટશે એવી માહિતી આપી હતી, જેના પગલે પોલીસે કાર્યવાહી હાથ ધરી હતી. આ અંગે રેલવે પોલીસને એલર્ટ કરવામાં આવી હતી અને આ ફોન કોણે કર્યો એની તપાસ તંત્રએ આદરી હતી.